Restaurant Bones i Hjørring har for sjette år i træk inviteret til julefest. Det er indehaveren selv, Ole Søndergaard, der for år tilbage fik ideen med en dag i december at invitere byens socialt udsatte til gratis julefrokost med gaver. - Den dag her er helt fantastisk, når man ved at mange af dem, der kommer her, er julen ensomhed og tristhed og ikke fyldt med glæde, som den er for mange af os andre, siger Ole Søndergaard, der besluttede sig for at sprede lidt juleglæde for de socialt udsatte i Hjørring, folk der typisk er tilknyttet Den Blå Sociale Cafe. Store dele af Hjørrings handelsliv bakker op om Ole Søndergaards initiativ og donerer gaver til de fremmødte. Flere af dem, der er kommer til julefrokosten, der er ganske gratis, holder jul alene - nogle holder egentlig ikke rigtig jul, og det med gaver, det er normalt ikke noget, der fylder ret meget. Faktisk er gaverne, de får til julefesten på Bones, ofte de eneste, de får. - Det går helt ind i mit hjerte, fordi når jeg ser deres glæde og ser, at de måske ofte bliver svigtet eller føler sig uretfærdigt behandlet, så synes jeg, det er fedt at kunne se deres glæde i øjnene her sådan en dag, og nogen græder, og nogen har ikke fået gaver i 15 år, siger restaurationsejer Ole Søndergaard fra Bones i Hjørring.

Referat:
Restaurant Bones i Hjørring har for sjette år i træk inviteret til julefest. Det er indehaveren selv, Ole Søndergaard, der for år tilbage fik ideen med en dag i december at invitere byens socialt udsatte til gratis julefrokost med gaver.